Polițiștii au oprit pentru control în trafic, în localitatea Rus, un bărbat de 42 de ani, din localitatea Bobota, în timp ce conducea un autoturism în seara zilei de 3 martie. În urma testării cu aparatul etilotest, s-a constatat că acesta avea o concentrație alcoolică de 0,43 mg/l alcool pur în aerul expirat. Conducătorului auto i-au fost recoltate probe biologice în vederea stabilirii alcoolemiei. Pe numele său a fost întocmit un dosar de cercetare penală, sub aspectul comiterii infracțiunii de conducere a unui vehicul sub influența alcoolului.